Na podlagi 57. člena Zakona o javnih uslužbencih (Ur. l. RS, št.: 63/07 – ZJU-UPB3, 65/08 in naslednji) in 201. člena Zakona o državnem tožilstvu (Ur. l. RS, št. 58/11 in naslednji; v nadaljevanju: ZDT-1), Specializirano državno tožilstvo RS, Trg OF 13, 1000 Ljubljana,

**objavlja eno (1) prosto uradniško delovno mesto**

* **VIŠJI KRIMINALISTIČNI INŠPEKTOR (št. DM 7005)**

**v Oddelku za preiskovanje in pregon uradnih oseb s posebnimi pooblastili (v nadaljevanju: Posebni oddelek)**

Javni uslužbenci, ki se bodo prijavili na interni natečaj morajo imeti sklenjeno delovno razmerje za nedoločen čas v organih državne uprave in morajo biti imenovani v uradniški naziv ter izpolnjevati naslednje pogoje:

* najmanj visoka strokovna izobrazba / prva stopnja /
* izpit iz policijskih pooblastil in najmanj deset let delovnih izkušenj pri izvrševanju teh pooblastil,
* obvezno usposabljanje za imenovanje v naziv,
* izpit iz Državnotožilskega reda,
* dostop do tajnih podatkov stopnje »STROGO TAJNO«, »STROGO TAJNO (EU)« in »STROGO TAJNO (NATO)«, ki ga kandidat lahko pridobi naknadno.

Če izbrani javni uslužbenec še nima opravljenega izpita iz poznavanja določil Državnotožilskega reda, bo moral, skladno z določbo 136. člena ZDT-1, opraviti ta izpit najkasneje v enem letu po začasni premestitvi.

**Delovne naloge:**

* izvajanje policijskih pooblastil,
* opravljanje nalog v zvezi z odkrivanjem in preiskovanjem kaznivih dejanj,
* pripravljanje dokaznega gradiva in sestavljanje kazenskih ovadb,
* sodelovanje v kriminalističnih akcijah in drugih operativnih obdelavah, sodelovanje pri izvajanju tajnih policijskih ukrepov,
* opravljanje ogledov krajev kaznivih dejanj, hišnih preiskav, privedb,
* sodelovanje pri načrtovanju in izvedbi kriminalističnih akcij in drugih operativnih nalog pri obdelavi kaznivih dejanj,
* odkrivanje kaznivih dejanj in storilcev,
* pripravljanje analiz, informacij in poročil,
* elektronsko ažuriranje policijskih vpisnikov,
* opravljanje dežurne službe,
* sodelovanje pri izobraževanju policistov v Posebnem oddelku,
* vodenje evidenc, pripravljanje poročil in analiz ter predlogov,
* dajanje strokovnih mnenj,
* opravljanje drugih nalog po odredbi vodje Posebnega oddelka, vodje SDT, pristojnega državnega tožilca ali druge osebe, ki jo vodja Posebnega oddelka za to pooblasti.

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima;
3. pisno izjavo, da ima opravljen izpit za izvajanje policijskih pooblastil;
4. opis delovnih izkušenj, iz katerega je razvidno izpolnjevanje pogoja najmanj deset let delovnih izkušenj pri izvrševanju pooblastil policije;
5. pisno izjavo, da ima dovoljenje za dostop do tajnih podatkov stopnje »STROGO TAJNO«, »STROGO TAJNO (EU)« in »STROGO TAJNO (NATO) oziroma če dovoljenja nima, pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »STROGO TAJNO«, »STROGO TAJNO (EU)« in »STROGO TAJNO (NATO) v skladu z Zakonom o tajnih podatkih;
6. pisno izjavo, da za namen tega postopka dovoljuje Specializiranemu državnemu tožilstvu RS pridobitev podatkov iz zgoraj navedenih izjav iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v evidence ne soglaša, bo moral sam predložiti ustrezna dokazila,
7. pisno izjavo, da soglaša s tem, da bo Specializirano državno tožilstvo RS osebne podatke, ki jih je navedel v prijavi za prosto delovno mesto in v tej izjavi, obdelovalo v skladu z veljavnim zakonom, ki ureja varstvo osebnih podatkov, in določili Splošne uredbe o varstvu osebnih podatkov (GDPR) izključno za namen izvedbe predmetne objave.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V skladu s 12. členom Uredbe o postopku za zasedbo delovnega mesta v organih državne uprave in v pravosodnih organih (Ur. l. RS, št. 139/06, 104/10) se bodo v izbirni postopek za zasedbo predmetnega delovnega mesta uvrstili kandidati, ki bodo izpolnjevali natečajne pogoje ter bodo poslali popolne in pravočasno prispele prijave.

Izbrani kandidat bo delo na delovnem mestu višjega kriminalističnega inšpektorja opravljal v svojem nazivu, pravice pa se mu bodo za čas začasne premestitve določile glede na naziv višji kriminalistični inšpektor II.

Izbrani kandidat bo v skladu s tretjim odstavkom 201. člena ZDT-1 začasno premeščen v Posebni oddelek za 4 leta.

Izbrani kandidat bo delo opravljal v prostorih Posebnega oddelka Specializiranega državnega tožilstva RS, Trg OF 13, 1000 Ljubljana ter na območju cele Slovenije in v tujini, skladno z zakonskimi pristojnostmi.

Prijava na prosto delovno mesto naj bo pripravljena na obrazcu SDT-Tu-20-3/20/2024, ki je priloga tega internega natečaja, z natančno izpolnjenimi vsemi rubrikami in izjavami.

Kandidat vloži prijavo na priloženem obrazcu SDT-Tu-20-3/20/2024, ki jo pošlje v zaprti ovojnici z označbo »interni natečaj SDT-Tu-20-3/20/2024« na naslov Specializirano državno tožilstvo RS, Trg OF 13, Ljubljana v roku 10 dni po objavi, t.j. **do 12. 4. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov [kadrovska.sdt@dt-rs.si](mailto:kadrovska.sdt@dt-rs.si) ,pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na spletni strani Vrhovnega državnega tožilstva RS ([www.dt-rs.si](http://www.dt-rs.si)) in spletni strani Ministrstva za javno upravo.

Informacije o izvedbi internega natečaja daje Lidija Turk, tel. št. 01/434-2755.

*Opomba: v besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.*